# Úradný vestník C 325A/29.

| | ISSN 1977-1037 |
| --- | --- |
| Úradný vestník
  Európskej únie | C 325A |
| | |
| Slovenské vydanie | Informácie a oznámenia | Ročník 6529. augusta 2022 |

ISSN 1977-1037

Úradný vestník

Európskej únie

C 325A

Slovenské vydanie

Informácie a oznámenia

Ročník 6529. augusta 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Úrad Spoločenstva pre odrody rastlín |
| 2022/C 325 A/01 | Výzva na vyjadrenie záujmu o funkciu predsedníčky/predsedu odvolacieho výboru Úradu Spoločenstva pre odrody rastlín – COM/2022/20088 | 1 |

Obsah

Strana

V   Oznamy

ADMINISTRATÍVNE POSTUPY

Úrad Spoločenstva pre odrody rastlín

2022/C 325 A/01

Výzva na vyjadrenie záujmu o funkciu predsedníčky/predsedu odvolacieho výboru Úradu Spoločenstva pre odrody rastlín – COM/2022/20088

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Úrad Spoločenstva pre odrody rastlín

| 29.8.2022 | SK | Úradný vestník Európskej únie | CA 325/1 |
| --- | --- | --- | --- |

29.8.2022

SK

Úradný vestník Európskej únie

CA 325/1

---

Výzva na vyjadrenie záujmu o funkciu predsedníčky/predsedu odvolacieho výboru Úradu Spoločenstva pre odrody rastlín

COM/2022/20088

(2022/C 325 A/01)

Kto sme

Úrad Spoločenstva pre odrody rastlín (ďalej len „CPVO“ alebo „úrad“) je nezávislá agentúra EÚ, ktorá bola zriadená nariadením Rady (ES) č. 2100/94 z 27. júla 1994 o právach Spoločenstva k odrodám rastlín (1). Úrad CPVO je agentúra EÚ s právnou subjektivitou, ktorá zodpovedá za správu systému práv Spoločenstva k odrodám rastlín. Tento systém poskytuje ochranu na úrovni EÚ pre nové odrody rastlín prostredníctvom práv duševného vlastníctva. Poslaním úradu CPVO je spravovať a presadzovať účinný systém práv duševného vlastníctva, ktorý podporuje vytváranie nových odrôd rastlín v prospech spoločnosti.

Úrad sídli vo francúzskom meste Angers. Má približne 50 zamestnancov a jeho rozpočet, financovaný najmä z rôznych poplatkov, ktoré úrad vyberá, predstavuje približne 20 miliónov EUR ročne.

Ďalšie informácie o CPVO nájdete na tejto webovej lokalite: https://cpvo.europa.eu/.

V nariadení (ES) č. 2100/94 sa uvádza zriadenie jedného alebo viacerých odvolacích výborov v rámci úradu. Odvolací výbor je zriadený nariadením Komisie (ES) č. 874/2009 (2) a zodpovedá za rozhodovanie o odvolaniach proti rozhodnutiam úradu okrem iného v súvislosti s udelením alebo odmietnutím práv Spoločenstva k odrodám rastlín, s námietkami voči udeleniu práv Spoločenstva k odrodám rastlín, neplatnosťou alebo zrušením práv Spoločenstva k odrodám rastlín alebo s udelením či odmietnutím udelenia povinných licencií.

Odvolací výbor pozostáva z predsedníčky/predsedu, dvoch ďalších členov a ich príslušných náhradníkov. Odvolací výbor môže prijať dvoch ďalších členov, ak usúdi, že si to vyžaduje povaha odvolania.

Viac informácií o odvolacom výbore je možné nájsť na webových stránkach CPVO: https://cpvo.europa.eu/en/about-us/law-and-practice/board-appeal.

Čo ponúkame

CPVO hľadá predsedníčku/predsedu odvolacieho výboru úradu.

Predsedníčka/predseda:

| — | vyberá pri každom z prípadov dodatočných členov odvolacieho výboru, ako aj ich príslušných náhradníkov zo zoznamu oprávnených členov, ktorý vytvorila správna rada úradu, |
| --- | --- |

—

vyberá pri každom z prípadov dodatočných členov odvolacieho výboru, ako aj ich príslušných náhradníkov zo zoznamu oprávnených členov, ktorý vytvorila správna rada úradu,

| — | riadi odvolací výbor úradu a vykonáva právomoci predsedníčky/predsedu ustanovené nariadením (ES) č. 2100/94, |
| --- | --- |

—

riadi odvolací výbor úradu a vykonáva právomoci predsedníčky/predsedu ustanovené nariadením (ES) č. 2100/94,

| — | zastupuje CPVO a angažuje sa v činnostiach medziagentúrnej siete (IAAPN) s cieľom podporovať spoluprácu, koordináciu, výmenu poznatkov a najlepších postupov v odvolacích konaniach a otázkach spoločného záujmu medzi agentúrami EÚ, ktoré majú zriadený odvolací výbor alebo rovnocenný orgán. |
| --- | --- |

—

zastupuje CPVO a angažuje sa v činnostiach medziagentúrnej siete (IAAPN) s cieľom podporovať spoluprácu, koordináciu, výmenu poznatkov a najlepších postupov v odvolacích konaniach a otázkach spoločného záujmu medzi agentúrami EÚ, ktoré majú zriadený odvolací výbor alebo rovnocenný orgán.

Predsedníčka/predseda odvolacieho výboru je nezávislá(-ý). Pri prijímaní rozhodnutí nie je viazaná(-ý) žiadnymi pokynmi.

Úlohy predsedníčky/predsedu v prípade jej/jeho neprítomnosti vykonáva jej/jeho náhradníčka/náhradník.

Požiadavky

| — | Uchádzači musia byť štátnymi príslušníkmi jedného z členských štátov EÚ. |
| --- | --- |

—

Uchádzači musia byť štátnymi príslušníkmi jedného z členských štátov EÚ.

| — | Uchádzači nesmú vykonávať v Úrade Spoločenstva pre odrody rastlín žiadne iné úlohy. |
| --- | --- |

—

Uchádzači nesmú vykonávať v Úrade Spoločenstva pre odrody rastlín žiadne iné úlohy.

| — | Uchádzači musia dokonale ovládať jeden z úradných jazykov Európskej únie (3) a uspokojivo ďalší úradný jazyk. |
| --- | --- |

—

Uchádzači musia dokonale ovládať jeden z úradných jazykov Európskej únie (3) a uspokojivo ďalší úradný jazyk.

| — | Uchádzači musia mať zároveň:






  — | ukončené vysokoškolské právnické vzdelanie, najlepšie s magisterským titulom v odbore duševného vlastníctva a/alebo registrácie odrôd rastlín, |
| --- | --- | --- |

—

Uchádzači musia mať zároveň:

—

ukončené vysokoškolské právnické vzdelanie, najlepšie s magisterským titulom v odbore duševného vlastníctva a/alebo registrácie odrôd rastlín,

| — | minimálne 10-ročnú postgraduálnu prax (4) v odbore duševného vlastníctva, práv k odrodám rastlín alebo registrácie rastlinných odrôd, |
| --- | --- |

—

minimálne 10-ročnú postgraduálnu prax (4) v odbore duševného vlastníctva, práv k odrodám rastlín alebo registrácie rastlinných odrôd,

| — | výhodou je prax v oblasti súdnictva alebo podobnej oblasti v súvislosti s duševným vlastníctvom, ako aj prax v oblasti administratívy a riadenia, získaná najmä vo verejnej službe členského štátu alebo v medzivládnej organizácii. |
| --- | --- |

—

výhodou je prax v oblasti súdnictva alebo podobnej oblasti v súvislosti s duševným vlastníctvom, ako aj prax v oblasti administratívy a riadenia, získaná najmä vo verejnej službe členského štátu alebo v medzivládnej organizácii.

Uvedené požiadavky musia byť splnené do termínu na podanie prihlášok.

Výber a vymenovanie

Funkčné obdobie súčasného predsedu odvolacieho výboru trvá do 18. februára 2023. V zmysle podmienok nariadenia (ES) č. 2100/94 rozhoduje o vymenovaní predsedníčky/predsedu Rada Európskej únie na základe zoznamu kandidátov, ktorý navrhne Európska komisia po získaní stanoviska správnej rady Úradu Spoločenstva pre odrody rastlín.

Účelom tejto výzvy na vyjadrenie záujmu je umožniť Európskej komisii vypracovať užší zoznam kandidátov na funkciu predsedníčky/predsedu odvolacieho výboru, ktorý predloží Rade. Uchádzačov upozorňujeme, že zahrnutie do zoznamu nie je zárukou vymenovania.

Európska komisia zriadi výberovú porotu, ktorá pozve na pohovor uchádzačov vybratých na základe kvalít a stanovených kritérií, ktorých profil najlepšie zodpovedá konkrétnym požiadavkám pracovného miesta. Po pohovoroch zostaví Európska komisia zoznam kandidátov, ktorý sa pred oznámením Rade pošle správnej rade úradu na pripomienkovanie. Uchádzači môžu byť pozvaní na pohovor s príslušným členom Komisie.

Funkčné obdobie trvá päť rokov. Opätovné vymenovanie je možné v súlade s nariadením (ES) č. 2100/94.

Rovnosť príležitostí

Európska komisia a CPVO uplatňujú politiku rovnosti príležitostí a nediskriminácie. CPVO je zamestnávateľom, ktorý presadzuje politiku rovnosti príležitostí a prijíma prihlášky bez ohľadu na pohlavie, rasový alebo etnický pôvod, náboženstvo alebo vieru, vek alebo sexuálnu orientáciu, manželský stav alebo rodinnú situáciu. Všetci uchádzači vo výberovom konaní dostanú rovnakú príležitosť preukázať svoje schopnosti. Vyberá sa spomedzi štátnych príslušníkov všetkých členských štátov Európskej únie na čo najširšom zemepisnom území.

Podmienky zamestnania

Od predsedníčky/predsedu sa nevyžaduje, aby prerušila/prerušil svoje súčasné pracovné aktivity, no všetky tieto aktivity musia byť zlučiteľné s požiadavkou na nezávislosť členov odvolacieho výboru. Služobný poriadok úradníkov Európskej únie a Podmienky zamestnávania ostatných zamestnancov Európskej únie (ďalej len „služobný poriadok“) sa nevzťahujú na predsedníčku/predsedu, náhradníčku/náhradníka predsedu a členov odvolacieho výboru [články 31 a 47 nariadenia (ES) č. 2100/94], ktorí už nie sú zamestnancami Európskej únie.

Očakáva sa, že predsedníčka/predseda bude na túto činnosť k dispozícii najmenej 10 dní v kalendárnom roku.

Na základe rozhodnutia správnej rady Úradu Spoločenstva pre odrody rastlín z 19. septembra 2019:

| A) | Predsedníčka/predseda odvolacieho výboru, ktorá(-ý) je zamestnancom EÚ, je odmeňovaná(-ý) takto:






  1. | zamestnanci EÚ pracujúci v inštitúcii, agentúre, orgáne alebo inom subjekte EÚ, ktorí sú vybraní do odvolacieho výboru CPVO, nemôžu poberať odmenu od iných inštitúcií EÚ, iba náhradu za náklady na služobné cesty podľa služobného poriadku; na tento účel je vhodné dohodnúť sa na poverení pôsobiť v odvolacom výbore CPVO ako predsedníčka/predseda s inštitúciou alebo agentúrou EÚ, v ktorej sú zamestnaní, |
| --- | --- | --- |

A)

Predsedníčka/predseda odvolacieho výboru, ktorá(-ý) je zamestnancom EÚ, je odmeňovaná(-ý) takto:

1.

zamestnanci EÚ pracujúci v inštitúcii, agentúre, orgáne alebo inom subjekte EÚ, ktorí sú vybraní do odvolacieho výboru CPVO, nemôžu poberať odmenu od iných inštitúcií EÚ, iba náhradu za náklady na služobné cesty podľa služobného poriadku; na tento účel je vhodné dohodnúť sa na poverení pôsobiť v odvolacom výbore CPVO ako predsedníčka/predseda s inštitúciou alebo agentúrou EÚ, v ktorej sú zamestnaní,

| 2. | CPVO môže uzatvoriť s inštitúciou alebo agentúrou EÚ dohodu o úrovni poskytovaných služieb alebo memorandum o porozumení na účely upravenia podmienok týkajúcich sa nákladov (vrátane nákladov na služobné cesty) zamestnancov, ktorí pôsobia v odvolacom výbore CPVO. |
| --- | --- |

2.

CPVO môže uzatvoriť s inštitúciou alebo agentúrou EÚ dohodu o úrovni poskytovaných služieb alebo memorandum o porozumení na účely upravenia podmienok týkajúcich sa nákladov (vrátane nákladov na služobné cesty) zamestnancov, ktorí pôsobia v odvolacom výbore CPVO.

| B) | Predsedníčka/predseda odvolacieho výboru, ktorá(-ý) nie je zamestnancom EÚ, je odmeňovaná(-ý) takto:






  1. | odmena za skutočný pracovný deň (1 deň/8 hodín): 500 (v EUR), |
| --- | --- | --- |

B)

Predsedníčka/predseda odvolacieho výboru, ktorá(-ý) nie je zamestnancom EÚ, je odmeňovaná(-ý) takto:

1.

odmena za skutočný pracovný deň (1 deň/8 hodín): 500 (v EUR),

| 2. | maximálna odmena za jedno odvolanie: 7 500 (v EUR), |
| --- | --- |

2.

maximálna odmena za jedno odvolanie: 7 500 (v EUR),

| 3. | predsedníčka/predseda odvolacieho výboru má okrem odmeny nárok:






  a) | na náhradu za cestovné výdavky a výdavky na pobyt v súlade s aktuálne platnými pravidlami týkajúcimi sa nároku na náhradu výdavkov pre odborníkov, ktorí sa zúčastňujú na zasadnutiach CPVO alebo cestujú na zasadnutia v mene CPVO, |
| --- | --- | --- |

3.

predsedníčka/predseda odvolacieho výboru má okrem odmeny nárok:

a)

na náhradu za cestovné výdavky a výdavky na pobyt v súlade s aktuálne platnými pravidlami týkajúcimi sa nároku na náhradu výdavkov pre odborníkov, ktorí sa zúčastňujú na zasadnutiach CPVO alebo cestujú na zasadnutia v mene CPVO,

| b) | na jeden pracovný deň navyše za čas strávený cestovaním do Angersu a späť za predpokladu, že sa ústne pojednávanie naozaj uskutoční a čas strávený cestovaním trvá viac ako jednu hodinu. Ak sa odvolací výbor zaoberá viacerými prípadmi počas jedného alebo niekoľkých po sebe nasledujúcich dní, na cestu sa poskytne len jeden dodatočný deň. |
| --- | --- |

b)

na jeden pracovný deň navyše za čas strávený cestovaním do Angersu a späť za predpokladu, že sa ústne pojednávanie naozaj uskutoční a čas strávený cestovaním trvá viac ako jednu hodinu. Ak sa odvolací výbor zaoberá viacerými prípadmi počas jedného alebo niekoľkých po sebe nasledujúcich dní, na cestu sa poskytne len jeden dodatočný deň.

Bod 3 sa neuplatňuje v prípadoch, o ktorých sa pojednáva online.

Pojednávania odvolacieho výboru sa konajú buď v sídle úradu CPVO vo francúzskom meste Angers, alebo online.

Pracovné miesto je k dispozícii od 19. februára 2023.

Nezávislosť a vyhlásenie o záujmoch

Predsedníčka/predseda odvolacieho výboru bude musieť pred nástupom do funkcie podpísať záväzné vyhlásenie o tom, že bude vystupovať nezávisle vo verejnom záujme, a deklarovať každý záujem, ktorý by mohol ohroziť jej/jeho nezávislosť (5).

Postup podávania prihlášok

Pred podaním prihlášky by ste si mali dôkladne overiť, či spĺňate všetky požiadavky, najmä pokiaľ ide o požadované druhy diplomov, odbornú prax, ako aj jazykové znalosti. Nesplnenie niektorej z požiadaviek bude znamenať automatické vylúčenie z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF, najlepšie použitím vzoru životopisu Europass (6), a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 29. septembra 2022 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležité informácie pre uchádzačov

Uchádzačom pripomíname, že práca rôznych výberových porôt má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto porôt je zakázaný. Všetky otázky sa musia adresovať sekretariátu príslušnej poroty.

Ochrana osobných údajov

Komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (7). Týka sa to najmä dôverného charakteru a bezpečnosti takýchto údajov.

---

(1)  Ú. v. ES L 227, 1.9.1994, s. 1.

(2)  Nariadenie Komisie (ES) č. 874/2009 zo 17. septembra 2009, ktorým sa stanovujú vykonávacie pravidlá uplatňovania nariadenia Rady (ES) č. 2100/94, pokiaľ ide o konanie pred Úradom Spoločenstva pre odrody rastlín (Ú. v. EÚ L 251, 24.9.2009, s. 3).

(3)  https://eur-lex.europa.eu/legal-content/SK/TXT/?uri=CELEX%3A01958R0001-20130701.

(4)  Odborná prax sa zohľadňuje iba v prípade, že ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak sa čerpá v rámci pracovnej zmluvy. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé dané obdobie sa môže započítať iba raz.

(5)  V súlade s politikou CPVO v oblasti prevencie a riešenia konfliktu záujmov, ktorú prijala správna rada CPVO na zasadnutí 7. októbra 2021.

(6)  Informácie o tom, ako si vytvoriť životopis Europass, nájdete online na adrese: https://europa.eu/europass/en/create-europass-cv.

(7)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---